Publication: Magyar Közlöny
Issue: MK-1998-57 (Year: 1998, Number: 57)
Era: 1990-2004
Section: 11/1965. (VIII. 3.) PM rendelet (a továbbiakban: R.) 2. §-a
Paragraph Index: 287

4. § Az R. 10. §-ának (1) bekezdése helyébe a következő rendelkezés lép: „(1) A belföldön készült nemesfémtárgyat a készítő, az elkobzott — fémjelzés nélküli — nemesfémtárgyat a belföldi forgalomba hozatalra felhatalmazott egyéb gazdálkodó szervezet, a külföldről árusítás céljából behozott nemesfémtárgyat az importőr köteles azzal a névjellel ellátni, amelynek használatát részére az Intézet engedélyezte. Az importőr névjelét a vámeljárás során kell elhelyezni a tárgyakban, a beütő szerszámot az Intézet tárolja és bocsátja az importőr rendelkezésére a vámeljárás során. Az importőr kérésére az Intézet — térítés ellenében — köteles elvállalni a felelősségjel beütését.”

Source: https://magyarkozlony.hu/hivatalos-lapok/bc6b8fc694f075d8e4ba8463d5b6ca0a1280e2c5/dokumentumok/3f79845cc25bd5d52b1fd20f90762a249bf974ad/letoltes